SHBA: marrëdhëniet me Arabinë Saudite janë të qëndrueshme
Ekspertët thonë se nevoja për t'i dhënë fund luftës në Jemen dhe për të ulur çmimet e karburanteve e motivojnë Presidentin Biden të "rikalibrojë" marrëdhëniet me Arabinë Saudite
Presidenti Joe Biden konfirmoi se po shqyrton mundësinë e një vizite ndoshta pas muajit të ardhshëm në Arabinë Saudite, Izrael dhe vende të tjera në Lindjen e Mesme. Siç njofton korrespondentja e Zërit të Amerikës, Cindy Saine, analistët thonë se përpjekjet për t'i dhënë fund luftës në Jemen dhe për të ulur çmimet globale të naftës do të shërbejnë si temat qendrore. Presidenti Joe Biden befasoi të premten, kur tha se Shtëpia e Bardhë po punon për një udhëtim në Lindjen e Mesme, që pritet të përfshijë ndalesa në Izrael dhe në Arabinë Saudite. , tha Presidenti Biden. Ekspertët i thonë Zërit të Amerikës se presidentët amerikanë kanë ruajtur prej dekadash marrëdhënie të afërta me Mbretërinë e Arabisë Saudite, e cila ka rezerva të mëdha nafte. Por, Presidenti Biden ka qenë shumë kritik për shkeljet e të drejtave të njeriut, në veçanti ato të kryera nga princi saudit i kurorës. , thotë Bruce Riedel, nga Instituti Brookings. Agjensitë amerikane të zbulimit arritën në përfundimin se princi i kurorës pati rol në orkestrimin e vrasjes dhe copëtimit të trupit të zotit Khashoggi, i cili banonte në Shtetet e Bashkuara dhe shkruante për gazetën . Princi Bin Salman mohon të ketë ndonjë përgjegjësi. I pyetur për gjendjen e tanishme të marrëdhënies dypalëshe, zëdhënësi i Departamentit të Shtetit Ned Price tha se ka patur përparim të konsiderueshëm gjatë 16 muajve të fundit, duke përmendur arritjen e një armëpushimi në Jemen. , tha zëdhënësi i Departamentit të Shtetit, Ned Price. Zoti Ridel thotë se dhënia fund luftës, vuajtjeve dhe urisë në Jemen është një përparësi jetike për Presidentin Biden. , thotë zoti Riedel. Vështirësitë e krijuara në Shtetet e Bashkuara nga çmimet e rritura të karburantit janë gjithashtu një shtysë e fortë për Presidentin Biden që të "rikalibrojë" marrëdhëniet me Arabinë Saudite, thotë një tjetër ekspert. , thotë Jonathan Katz, nga Fondi Gjerman Marshall. Ekspertët thonë se as Arabia Saudite nuk do të mundet e vetme të ulë çmimet e naftës, ndërkohë që eksportet ruse po bien ndërsa vendet evropiane po ndërpresin blerjet e karburantit nga Moska.